English: Thank you very much. I know you will absolutely play your part in taking this Bill forward. As I said, it's just the start of probably nearly a year process of taking the Bill through the Senedd, and I'm grateful for your supportive comments and the discussions that we've had previously. I think it is fair to say that we've had three consultations going back to - I'm trying to think now - probably 2017, 2018. I'm not sure I agree with you around food production, because I was very keen, as were the farming unions and many farmers I met with, to see the word 'food' there throughout. We did have it right in the first consultation, in 'Brexit and our land', and I've been really pleased to build up on that. One of the issues was around did food have - could it be a market? Because it's got a market, then it couldn't be a part of the Bill in the way that was wanted, but I think officials have worked really, really hard to ensure that sustainable food production is part of sustainable land management and we have the Bill now in the form it currently is. So, I think it's fair to say that food has been there throughout it all. Certainly, the issues around family farms - and you've raised this with me, as have Plaid Cymru, in the discussions we've had since the co-operation agreement, and I've said all along that if this and the scheme didn't work for farmers then it wouldn't work for anybody, would it? It's really important that it does. I did see the FUW's press release, but they've played a big part as well in helping me and officials with this Bill, as have the other farming unions. I think you're right about the challenges that we face. When I think back to - . It has literally taken years to do this Bill, and I've been very fortunate to be there from the beginning, and when you look at the challenges that have come along: we've had a drought and then we had - . We had leaving the European Union, and then we've had the Ukraine war, we've had the pandemic - it's just been one challenge after the other and, right throughout that time, our farmers have been there making sure we've got food on our plates. So, I think it's really important that we help them with the challenges. I think one of the issues - . We've found ourselves really in a position where we've had five years of confusion since we've left the European Union, and I think that has impacted greatly on our farm businesses. You mentioned stability and growth, and those are the two things that I really want to give the sector, and it is hard when you have all these challenges. I appreciate - and I made reference to it in my opening remarks - I appreciate that this is providing uncertainty, and it's really important that we talk through this Bill with our farmers, and I am really grateful to so many of them for helping me with this. There are also opportunities, and I think that's what I want to come out of this Bill. Those opportunities are there too, and they need to be grasped. In relation to the SLM objectives, I think, for me, sustainable land management incorporates the environmental, economic and social contribution of farmers to society in Wales. It's an internationally recognised concept and it's something that we've built on. It's about encouraging the use of our land and our resources in a way that meets - . You need to balance, don't you, the current needs now and the future generations who are going to come behind. So, I do think it's there. I've been working with Plaid Cymru, as part of the co-operation agreement, around the Welsh language, and I mentioned that we will be bringing forward further amendments at Stage 1.
Welsh: Diolch yn fawr iawn. Rwy'n gwybod y byddwch chi'n chwarae eich rhan yn llawn wrth symud y Bil hwn ymlaen. Fel y dywedais i, dim ond dechrau proses, o bosibl flwyddyn o hyd, yw hyn o fynd â'r Bil drwy'r Senedd, ac rwy'n ddiolchgar am eich sylwadau cefnogol a'r trafodaethau yr ydym wedi eu cael o'r blaen. Rwy'n credu ei bod hi'n deg dweud ein bod ni wedi cael tri ymgynghoriad yn mynd yn ôl i - rwy'n ceisio cofio nawr - 2017, 2018 mae'n debyg. Dydw i ddim yn siŵr fy mod yn cytuno â chi ynghylch cynhyrchu bwyd, oherwydd roeddwn i'n awyddus iawn, fel oedd yr undebau amaethyddol a llawer o ffermwyr y cwrddais â nhw, i weld y gair 'bwyd' yno drwyddi draw. Fe wnaethom ni wneud pethau'n iawn yn yr ymgynghoriad cyntaf, yn 'Brexit a'n tir', ac rwyf wedi bod yn falch iawn o adeiladu ar hynny. Roedd un o'r materion yn ymwneud â'r cwestiwn a oedd gan fwyd - a allai fod yn farchnad? Oherwydd bod ganddo farchnad, yna ni allai fod yn rhan o'r Bil yn y ffordd yr oedd ei angen, ond rwy'n credu bod swyddogion wedi gweithio'n wirioneddol galed iawn i sicrhau bod cynhyrchu bwyd cynaliadwy yn rhan o reoli tir cynaliadwy ac mae gennym y Bil nawr ar y ffurf y mae ar hyn o bryd. Felly, dwi'n credu ei bod hi'n deg dweud bod bwyd wedi bod yno drwy'r cyfan. Yn sicr, mae'r materion yn ymwneud â ffermydd teuluol - ac rydych chi wedi codi hyn gyda fi, fel y gwnaeth Plaid Cymru, yn y trafodaethau yr ydym ni wedi'u cael ers y cytundeb cydweithredu, ac rydw i wedi dweud ar hyd yr amser pe na bai hyn a'r cynllun yn gweithio i ffermwyr yna ni fyddai'n gweithio i unrhyw un, na fyddai? Mae'n bwysig iawn ei fod yn gwneud hynny. Fe wnes i weld datganiad i'r wasg yr FUW, ond maen nhw wedi chwarae rhan fawr hefyd wrth fy helpu i a swyddogion gyda'r Bil hwn, fel y gwnaeth yr undebau ffermio eraill. Rwy'n credu eich bod chi'n iawn ynghylch yr heriau sy'n ein hwynebu. Pan fyddaf i'n meddwl yn ôl i - . Mae wedi cymryd blynyddoedd yn llythrennol i greu'r Bil hwn, ac rwyf wedi bod yn ffodus iawn i fod yno o'r dechrau, a phan edrychwch chi ar yr heriau a ddaeth ar ein traws: cawsom sychder ac yna fe gawsom ni - . Gadael yr Undeb Ewropeaidd, yna rhyfel Wcráin, rydym ni wedi cael y pandemig - mae wedi bod yn un her ar ôl y llall a drwy gydol y cyfnod hwnnw, mae ein ffermwyr ni wedi bod yno yn gwneud yn siŵr bod gennym ni fwyd ar y bwrdd. Felly, rwy'n credu ei bod yn bwysig iawn ein bod yn eu helpu gyda'r heriau. Rwy'n credu un o'r materion - . Rydym ni'n wirioneddol wedi cael ein hunain mewn sefyllfa lle yr ydym wedi cael pum mlynedd o ddryswch ers i ni adael yr Undeb Ewropeaidd, ac rwy'n credu bod hynny wedi effeithio'n fawr ar ein busnesau ffermio. Fe wnaethoch chi sôn am sefydlogrwydd a thwf, a dyna'r ddau beth yr ydw i wir eisiau eu rhoi i'r sector, ac mae'n anodd pan fydd gennych chi'r holl heriau hyn. Rwy'n gwerthfawrogi - ac fe wnes i gyfeirio ato yn fy sylwadau agoriadol - rwy'n gwerthfawrogi bod hyn yn rhoi ansicrwydd, ac mae'n bwysig iawn ein bod ni'n trafod y Bil hwn gyda'n ffermwyr, ac rwy'n ddiolchgar iawn i gymaint ohonyn nhw am fy helpu gyda hyn. Mae 'na gyfleoedd hefyd, ac rwy'n credu mai dyna'r hyn yr wyf i'n dymuno ei weld yn digwydd yn sgil y Bil hwn. Mae'r cyfleoedd hynny yno hefyd, ac mae angen gafael ynddyn nhw. Mewn cysylltiad ag amcanion rheoli tir yn gynaliadwy, rwyf i'n credu bod rheoli tir yn gynaliadwy yn ymgorffori cyfraniad amgylcheddol, economaidd a chymdeithasol ffermwyr i gymdeithas yng Nghymru. Mae'n gysyniad a gydnabyddir yn rhyngwladol ac mae'n rhywbeth yr ydym wedi adeiladu arno. Mae'n ymwneud ag annog defnyddio ein tir a'n hadnoddau mewn ffordd sy'n cwrdd - . Mae angen cydbwyso, onid oes, yr anghenion presennol nawr a chenedlaethau'r dyfodol sy'n mynd i ddilyn. Felly, rwy'n credu ei fod e yno. Rydw i wedi bod yn gweithio gyda Phlaid Cymru, fel rhan o'r cytundeb cydweithredu, ynghylch y Gymraeg, a soniais y byddwn yn cyflwyno gwelliannau pellach yng Nghyfnod 1.